Be to, 35 000 EUR riba atitinka Direktyvą (ES) 2020/285, nes joje valstybėms narėms leidžiama nustatyti metinės apyvartos ribą, nuo kurios būtų atleidžiama nuo PMV, – ši riba neturi viršyti 85 000 EUR (arba lygiavertės sumos nacionaline valiuta).

Pagal direktyvos XII antraštinės dalies 1 skyrių valstybės narės gali taikyti specialias schemas mažosioms įmonėms, be kita ko, atleisti nuo PVM apmokestinamuosius asmenis, kurių metinė apyvarta nesiekia tam tikros ribos. Ši išimtis reiškia, kad apmokestinamieji asmenys neturi apskaičiuoti PVM už tiekiamas prekes ar teikiamas paslaugas ir todėl negali atskaityti pirkimo PVM.

Pasiūlymu dėl Tarybos įgyvendinimo sprendimo siekiama dar dvejiems metams pratęsti supaprastinimo priemonės, kuria panaikinama daug PVM prievolių įmonėms, kurių metinė apyvarta neviršija 35 000 EUR, ir kuri dėl to padeda sumažinti administracinę naštą įmonėms ir mokesčių administratoriui (didelio poveikio visoms PVM pajamoms ji neturės), galiojimą. Dėl siauros nukrypti leidžiančios nuostatos taikymo srities ir riboto taikymo laikotarpio priemonės poveikis bet kuriuo atveju bus ribotas.

Nuo PVM direktyvos nukrypti leidžiančios nuostatos visada turėtų būti taikomos ribotą laiką, kad būtų galima įvertinti jų poveikį. Be to, specialios priemonės galiojimo termino pratęsimas iki 2024 m. gruodžio 31 d. suderinamas su Direktyvos (ES) 2020/285 reikalavimais. Šioje direktyvoje nustatyta data – 2025 m. sausio 1 d. – nuo jos valstybės narės turės taikyti nacionalines nuostatas, kurias jos turi priimti ir jų laikytis.

(7)speciali priemonė ir toliau bus apmokestinamiesiems asmenims neprivaloma. Apmokestinamieji asmenys gali toliau pasirinkti taikyti įprastines PVM procedūras pagal Direktyvos 2006/112/EB 290 straipsnį;

(8)remiantis Liuksemburgo pateikta informacija, speciali priemonė turės tik nežymų poveikį bendrai galutinio vartojimo etapu Liuksemburgo surenkamų mokestinių pajamų sumai;

(9)įsigaliojus Tarybos reglamentui (ES, Euratomas) 2021/769, Liuksemburgas nuo 2021 finansinių metų PVM nuosavų išteklių ataskaitoje kompensacijos neskaičiuos;

(10)atsižvelgiant į teigiamą specialios priemonės poveikį supaprastinant su PVM susijusias prievoles, mažinant mažųjų įmonių ir mokesčių administratoriaus administracinę naštą ir reikalavimų laikymosi išlaidas, taip pat tai, kad nedaromas didelis poveikis bendroms surenkamoms PVM pajamoms, Liuksemburgui turėtų būti leista toliau taikyti specialią priemonę kitą laikotarpį;

(11)leidimas taikyti specialią priemonę turėtų būti riboto laikotarpio. To laiko turėtų pakakti, kad būtų galima įvertinti ribos veiksmingumą ir tinkamumą. Be to, pagal Direktyvos (ES) 2020/285 3 straipsnio 1 dalį, ‏iki 2024 m. gruodžio 31 d. valstybės narės turi priimti ir paskelbti įstatymus ir kitus teisės aktus, būtinus, kad būtų galima laikytis tos direktyvos 1 straipsnio, o nuo 2025 m. sausio 1 d. turi šias nuostatas taikyti. Todėl tikslinga leisti Liuksemburgui taikyti specialią priemonę iki 2024 m. gruodžio 31 d.;

(12)todėl Įgyvendinimo sprendimas 2013/677/ES turėtų būti atitinkamai iš dalies pakeistas,

PRIĖMĖ ŠĮ SPRENDIMĄ:

1 straipsnis

Įgyvendinimo sprendimo 2013/677/ES 2 straipsnis pakeičiamas taip:

„2 straipsnis

Šis sprendimas taikomas nuo 2013 m. sausio 1 d. iki 2024 m. gruodžio 31 d.“

2 straipsnis

Šis sprendimas skirtas Liuksemburgo Didžiajai Hercogystei.

Priimta Briuselyje